CELEX: 32012D0288
Language: et
Date: 2012-06-01 00:00:00
Title: 2012/288/EL: Komisjoni rakendusotsus, 1. juuni 2012 , millega antakse luba gammatsüklodekstriini turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (teatavaks tehtud numbri C(2012) 3496 all)

5.6.2012   
            
            
               ET
            
            
               Euroopa Liidu Teataja
            
            
               L 144/41
            
         KOMISJONI RAKENDUSOTSUS,
   1. juuni 2012,
   millega antakse luba gammatsüklodekstriini turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97
   (teatavaks tehtud numbri C(2012) 3496 all)
   (Ainult saksakeelne tekst on autentne)
   (2012/288/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Wacker Chemie GmbH esitas 26. veebruaril 2010. aastal Iirimaa pädevale ametiasutusele taotluse tuua toidu uuendkoostisosana turule γ-tsüklodekstriin. Gammatsüklodekstriin on toidule lisatav seeduv süsivesik.
            
         
               (2)
            
            
               Iirimaa pädev toiduhindamisasutus esitas 9. juulil 2010 esmase ohutushindamise aruande. Selles aruandes jõuti järeldusele, et äriühing Wacker Chemie GmbH esitas piisavad andmed γ-tsüklodekstriini turuleviimise lubamiseks toidu uuendkoostisosana.
            
         
               (3)
            
            
               Komisjon edastas esialgse hindamisaruande kõikidele liikmesriikidele 19. juulil 2010.
            
         
               (4)
            
            
               Määruse (EÜ) nr 258/97 artikli 6 lõikes 4 sätestatud 60 päeva pikkuse ajavahemiku jooksul esitati kooskõlas kõnealuse sättega põhjendatud vastuväited. Eelkõige esitati rasvlahustuvate vitamiinide imendumisega seotud vastuväiteid. Kõnealuse määruse artikli 7 lõike 1 kohaselt tuleb vastu võtta komisjoni rakendusotsus, mis võtaks arvesse esitatud vastuväited. Liikmesriigid ja komisjon jäid rahule taotleja esitatud lisaselgitustega.
            
         
               (5)
            
            
               γ-tsüklodekstriini tahtlik tehnoloogilisel eesmärgil lisamine toidule kuulub Euroopa Parlamendi ja nõukogu 16. detsembri 2008. aasta määruse (EÜ) nr 1333/2008 (toidu lisaainete kohta) (2) reguleerimisalasse ning tuleks vastavalt sellele määrusele heaks kiita.
            
         
               (6)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas kirjeldatud γ-tsüklodekstriini võib turule viia toidu uuendkoostisosana.
   Artikkel 2
   Nimetus, mis kantakse käesoleva otsusega lubatud γ-tsüklodekstriini sisaldava toidu märgistusele, on „gammatsüklodekstriin” või „γ-tsüklodekstriin”.
   Artikkel 3
   Käesolev otsus on adresseeritud äriühingule Wacker Chemie AG, Hanns-Seidel-Platz 4, 81737 München, Saksamaa.
   
      Brüssel, 1. juuni 2012
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 43, 14.2.1997, lk 1.
   
      (2)  ELT L 354, 31.12.2008, lk 16.
   
      LISA
      
         γ-TSÜKLODEKSTRIINI ANDMED
      
      
         Sünonüümid
      
      γ-tsüklodekstriin, γ-dekstriin, tsüklooktaamüloos, tsüklomaltooktaoos, γ-tsükloamülaas
      
         Määratlus
      
      Mitteredutseeriv tsükliline sahhariid, mis koosneb kaheksast α-1,4-sidemetega seotud D-glükopüranosüüljäägist, mis tekivad tsüklodekstriinglükosüültranferaasi (EC 2.4.1.19) toimel hüdrolüüsitud tärklisesse. γ-tsüklodekstriini saadakse ja puhastatakse γ-tsüklodekstriini ja 8-tsükloheksadetseen-1-ooni kompleksist sadestamise, kompleksi vees ja n-dekaanis lahustamise, vesifaasi aurustamise ning lahusest γ-tsüklodekstriini kristalliseerimisega.
      
                  Keemiline nimetus
               
               
                  :
               
               
                  tsüklooktaamüloos
               
            
                  CASi number
               
               
                  :
               
               
                  17465-86-0
               
            
                  Keemiline valem
               
               
                  :
               
               
                  (C6H10O5)8
                  
               
            
                  Struktuurivalem
               
               
                  :
               
               
                  
                     
               
            
                  Katse tulemus
               
               
                  :
               
               
                  vähemalt 98 % kuivainest
               
            
                  Kirjeldus
               
               
                  :
               
               
                  valge või peaaegu valge värvusega peaaegu lõhnatu kristalliline tahke aine
               
            
         Omadused
      
      
         Identifitseerimine
      
      
                  Sulamisvahemik
               
               
                  laguneb temperatuuril üle 285 °C
               
            
                  Lahustuvus
               
               
                  lahustub hästi vees; etanoolis lahustub halvasti
               
            
                  Eripöörang
               
               
                  [α]D
                     25: vahemikus +174° kuni +180° (1-protsendiline lahus)
               
            
         Puhtus
      
      
                  Vesi
               
               
                  mitte üle 11 %
               
            
                  Kompleksimoodustaja (8-tsükloheksadetseen-1-oon (CHDC))
               
               
                  mitte üle 4 mg/kg
               
            
                  Lahusti jääk (n-dekaan)
               
               
                  mitte üle 6 mg/kg
               
            
                  Redutseerivad ühendid
               
               
                  mitte üle 0,5 %, ümber arvutatuna glükoosiks
               
            
                  Sulfaattuhk
               
               
                  mitte üle 0,1 %